Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 69/2002. (VIII. 15.) FVM rendelethez
Paragraph Index: 365

c) Módszer 10 sertés gyûjtõmintájának vizsgálatához minden egyes mintából (20 g) 10 g-os mintát kell készíteni. A maradék 10 g-ot félre kell tenni az esetleg szükséges egyedi vizsgálat céljára. A 10 db egyenként 10 g-os mintát gyûjtõmintává kell egységesíteni, 2 mm-es tárcsaátmérõjû húsdarálóban aprítani, és lazán, egy réteg mullal leterített szitára szétteríteni. Ezután a szitát egy gumitömlõ darabon keresztül hegyes fecskendõ csövecskével összekötött tölcsérbe kell helyezni, amit az emésztõfolyadékkal a peremtõl kezdve úgy kell feltölteni, hogy a vizsgálandó anyag teljesen el legyen fedve. A vizsgálandó anyag és az emésztõfolyadék közötti arány kb. 1:20, 1:30 legyen. 37—39 ˚C-on 18—20 órai inkubáció után a hegyes fecskendõ csövecskét le kell oldani, és ki kell venni. A csövecske hegyében lévõ üledéket a felette levõ folyadék óvatos leszívatása után egy blokkcsészécskébe kell öblíteni, és sztereomikroszkóppal, 20—40-szeres nagyítás mellett, trichinellák jelenlétére meg kell vizsgálni. Amennyiben a gyûjtõminta vizsgálata pozitív vagy kétes eredményre vezet, az ehhez tartozó maradék egyedi mintákat — amelyeket ki kell egészíteni az egyes sertésekbõl vagy húsrészekbõl vett további 20 g mintával — egyedileg meg kell vizsgálni, a 2. pontban leírt szabályok szerint. III. Gyûjtõminták mesterséges emésztéses módszere

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes